
AVEC  PRIVILEGE  DV  ROY. 


H a r l e s par 
la  grâce  de  Dieu 
Roy  de  France,  à 
to9  prefèns  & ad- 
uenirfalut.  Con- 
fiderans  les  grâds 
maulx  & calami- 
tez  aduenuz  par  les  troubles  & guer 
res,  defquelles  noftre  Royaume  a e- 
fté  longuemét  & eft  encores  de  pre- 
fènt  affligé.  Et  preuoyans  la  defola- 
tion  qui  pourroit  aduenir  ( fi  par  la 
grâce  & mifèricorde  de  noftre  Sei- 
gneur ) lefdi£fcs  troubles  n’eftoient 
promptement  pacifiez . Nous  pour 
à iceux  mettre  fin , remédier  aux  af- 
fligions qui  en  procèdent,  remettre 

& faire  viurenozfubiets  en  paix,v- 
nion, repos  & concorde, côme  tout 
ioursaefténoftreintétion.  Sçauoir 
faifons  qu’apres  auoir  fur  ce  prins 
l’aduisbon  & prudent  confeil  delà 
Roynenoftre  trefchere 
norée  Dame&  rnere,denoz 
chers  & trefàmez  freres  les 
d’An  jou,noftre  lieutenant  general , 
& Ducd’Allençon , Princes  de  no- 
ftrefang,  & autres  grands  & nota- 
bles perfonnages  de  noftre  confeil 
priué.  Auons  par  iceluy  leur  aduis, 
& bon  confeil,  & pour  les  caufes  & 
raifonsddTufdiâ:es&  autres  bonnes 
& grandes  conüïderations  à ce  nous 
mouuans , par  celîuy  noftre  prefènt 
editt  perpétuel  & irreuocablediét, 
déclaré, ftatué  & ordôné:difons,de- 
ons  &ordonnons,vou- 
laift  ce  qui  fenfuit. 

îremiereme  NT,  Que  Iame- 
moire  de  toutes  chofes  pafleesd’v- 
ne  part  & d’autre  , des  & depuis  les 
troubles  aduenuz  en  noftredit  roy- 
aume, & à l’occafiond’iceux  demeu 
re  eftain&e  & aflopie  corne  de  cho- 
fenonaduenue,  Êtneferaloyfible 
ny  permis  à noz  procureurs  gene- 
raulx  ny  autre  perfonne  publique 
ou  priuée  quelconques,  en  quelque 
téps  ny  pour  quelque  occafionque 
ce  (oit  en  faire  mention , procès , ou 
pourfuitte  en  aucune  court  ou  iu- 
rifdiétion. 

i 

Deffendans  à tous  noz  fub- 
iets  de  quelque  eftat  & qualité  que 
ils  foient,  qu’ils  n ’ayent  à en  renou- 
ueller  la  mémoire, fattacquer , iniu- 
rier  ne  prouoquer  l’vn  l’autre  par  re 
proche  de  ce  quif’eft  paffé:Endifpu 

A iij 

■L 


EDICT  SVR  LA 

ter,contefter,q  uercller  ne  l’outrager 
ou  o#encer,de fai£t ou  de  parolle, 
mais  Ce  côtenir  & viurcpaifiblemét 
enfemble  comme  freres,amis  & cô- 
citoyés  fur  peine  aux  côtreuenâs  de 
eftre  punis  corne  infra&eurs  de  paix 
& perturbateurs  du  repos  publicq. 

3 

Ordonnons  que  la  religion 
Catholique  & Rommaine,  Ce ra  re- 
milè  & reftablie  en  tous  les  lieux  Ôc 
endroits  de  ceftuy  noftre  Royaume 
& pais  de  noftre  obeiflànce  où  l’ex- 
ercice d icelle  a efté  intermis,  pour  y 
eftre  libremét  & paifiblement  exer- 
cee  làns  aucun  trouble  n’empcfche- 
ment  fur  les  peines  fufdi&es.  Et  que 
tous  ceux  qui  durât  la  prefente  guer 
re,fe  font  emparez  des  maifons,bies 
& reuenuz  appartenans  aux  Eccle- 
fiaftiques  ou  autres  Catholiques.Et 

qui  les  détiennent  & occupent  leur 
en  delaifleront  l’entiere  pofleflïon 
& paifible  iouïflance,en  telle  liberté 
& feureté  qu’ils  faifoient  au  parauât 
qu’ils  en  euftent  efté  deiTaifis. 

4 

E t pour  ne  laifler  aucune  occafio 
de  troubles  & differents  entre  noz 
(ubiets,  leur  auôs  permis  & permet- 
tons,viure  & demourer  par  toutes 
les  villes  & lieux  de  ceftuy  noftre 
Royaume,  & païs  de  noflre  obeïf- 
fance  fans  eftre  enquis, vexez  ny  mo 
leftez  , ne  aftrain&s  à faire  chofè 

[>our  le  regard  de  la  religion  contre 
eur  côfciéce:ne  pour  raifon  d’icelle 
eftre  recherchez  es  maifons  Ôc  lieux 
où  ils  voudront  habiter,  pourueu 
qu’ils  fy  comportent  félon  qu’il  eft 
contenu  en  ce  prefent  Ediét. 

5 

N o v s auons  aufli  permis  à tous 


Gentils-hommes  & autres  perfon- 
nes  tant  regnicoles  qu’autres,  ayans 
en  noftre  Royaume  & pais  de  no- 
ftre obeïfsace,hauteiuftice  ou  plain 
fief  de  haubert , comme  en  Norma- 
die , foit  en  propriété  ou  vfufruiét , 
en  tout  ou  partie,  auoir  en  telle  de 
leurs  maifons  defdites  haute  iuftice 
ou  fief  qu’ils  nommeront  pour  leur 
principal  domicile  ànozBaillifs  & 
Senefchaux  chacü  en  fon  deftroiét, 
l’exercice  de  la  religion  qu’ils  difent 
refformee,tât  qu’ils  y feront  refides, 
& en  leurs  abfences  leurs  femmes 
ou  famille,  dont  ils  refpondront , ôc 
feront  tenuz  nommer  lefdiéles  mai- 
fons à nofdits  Baillifsôc  Seneièhaux 
auantquede  pouuoir  iouïr  du  bé- 
néfice d’iceluy  : Auront  aufli  pareil  ! 
exercice  en  leurs  autres  maifons  de 
haute  iuftice  ou  dudid  fief  de  hau- 
bert 

bert  tant  qu’ils  y feront  prefêns , & 
non  autremét,  le  tout  tant  pour  eux 
que  leur  famille,  fubiets  & autres 
qui  y voudront  aller. 


E s maifons  de  fief  où  lefdits  de 
la  Religion  n’auront  ladite  haute 
iuftice  & fiefde  haubert, &ne  pour- 
rôt  faire  ledit  exercice , q pour  leur 
famille  tant  feulement:  ne  voulant 
toutesfois  que  fil  y furuiet  de  leurs 
amis  iufques  au  nombre  de  dix,  ou 
quelque  baptefme  p relie  en  com- 
paignie  qui  n’excede  ledi6t  nombre 
de  dix, ils  en  puilfent  eltre  recher- 
chez. 


7 

Et  pour  gratifier  noftre  Tante  la 
Roynede  Nauarre,luyauons  per- 
mis qu’oultre  ce  q cy  deffus  a efté  oc 
troyé  aufdits  Seigneurs  haults  iufti- 

ciers,  elle  puifTe  d’abondant  en  cha- 
cune de  fès  Duché  d’Albret , Cotez 
d’Armaignao,  Foix  & Bigorre  en 
vne  maifon  à elle  appartenât  où  elle 
aura  haulte  Iufticequi  fera  par  no9 
choifÿe  & nômée,  auoir  ledit  exerci 
ce  pour  tous  ceux  qui  y voudrôtafli 
fier  encores  qu’elle  en  Toit  abfente. 


8 

PoVRRONT  A V S S 1 CeUX 
de  ladiéfce  religion  faire  l’exercice 
d’icelle  és  lieux  qui  enfuyuent  : Af- 
fauoir  pour  le  Gouuernement  de 
l’Ifle  de  France  aux  faulsbourgs  de 
Clermont  en  Beauuoifis  & en  ceux 
de  Crefpy  en  Laonnois:Pourlegou 
uernement  de  Champaigne  & Brye, 
outre  Vezelay  qu’ils  tiennét  auiour- 
d’huy , aux  faulsbourgs  de  Villeno- 
ce.Pour  le  Gouuernement  de  Bour- 
gongne,  aux  faulsbourgs  d’Arnay  le 

chic,  Sc  en  ceux  de  Mailly  la  ville. 
Pour  le  Gouuernement  de  Picardie 
aux  faulsbourgs  de  Montdidier  & 
en  ceux  de  Rybemont.  Pour  le  Gou 
uernementdeNormadieaux  fauls- 
bourgs de  Ponteau-de-Mer,  & en 
ceux  de  Carentan.  Pour  le  Gouuer- 
nement de  Lyonnois  aux  fauls- 
bourgs de  Charlieu  & en  ceux  de  S< 
Geny  de  Laual.  Pour  le  gouuerne- 
ment de  Bretaigne  aux  faulsbourgs 
de  Becherel  ôc  en  ceux  de  Kerhez. 
Pour  le  gouuernement  de  Daulphi- 
né  aux  faulsbourgs  de  Creft  &c  en 
ceux  de  Chorges.  Pour  le  gouuerne 
mentdeProuenceaux  faulsbourgs 
deMerindol  & en  ceux  de  Forcal- 
quier.Pour  le  gouuernement  de  Lâ- 
guedoc  outre  Aubenas  qu’ils  tiennet 
auiourdhuy  aux  faulsbourgs  de 
Montaignac.Pour  le  GouuernemeÊ 

de  Guyenne  à Bergerac  outre  fainéfc 
Seuer  qu’ils  tiénét  aufli  auiourdhuy. 
Et  pour  celuy  d’Orléans, Touraine, 
le  Mayne,  6c  Pais  Chartrain  outre 
Sancerre  qu’ils  tiennent, au  bourg  de 


Maillé. 


Et  d’abondant  leur auos accor- 
dé faire  6c  côtinuer  l’exercice  de  la- 


dite religion  en  toutes  les  villes  où 
il  fe  trou uera  publiquement  fait  le 


i.  iour  du  prefent  mois  d’Aouft. 
io 

Levr  deffendant trefexprefle- 
mentde  faire  aucun  exercice  de  la- 
dite religion,  tant  pour  le  miniftere. 


don  publique  des  enfans  6c  autres, 
fors  que  és  lieux  cy  deffus  permis  ôc 
octroyez. 


ii 


Comme  aufli  ne  fe  fera  aucun 

exercice  de  ladite  religion  préten- 
due reformée,  en  noftre  Court  n y a 
deux  lieues  à lentour  d’icelle. 

Il 

E n femblable  n’entendons  qu’il 
foitfait  aucun  exercice  de  ladite  re- 
ligion en  la  ville  Preuofté  & vicon- 
té  de  Paris,  ny  à dix  lieues  à l’entour 
d’icelle  ville.  Lelquelles  dix  lieues 
nous  auons  limittées&  limittôs  aux 
lieux  qui  enfuiuent:Sçauoir  eft,  Sen 
lis  & les  faulsbourgs,  Meaulx  & les 
faulsbourgs , Mellun  ôc  les  fauls- 
bourgs , vne  lieue  pardela  Chartres 
fouz  Mont-leHery,  Dourdan  & les 
faulsbourgs, Rébouillet,Houdan  & 
les  faulsbourgs, vne  lieue  grade  par- 
delà  Meullan, Vigny, Meru,&S. Leu 
deSercns,aufquels  lieux  fufdits, 
nous  n’entendons  qu’il  foitfaitau- 
cunexercicede  ladite  religion  fans 

toutesfois  que  ceux  d’icelle  religion 
puiffent  eftre  recherchez  en  leurs 
maifons,  pourueu  qu’ils  le  compor- 
tent ainh  que  deffus  eft  dièt. 


Enioi gnons  à noz  Baillifs 
Senechaulx  ou  luges  ordinaires  cha 
cun  en  leur  deftroidfc,  les  pourueoir 
de  lieux  à eux  appartenans , (bit  de 
ceux  qu’ils  ont  ja  cy  deuant  acquis 
ou  autres  qu’ils  pourront  acquérir 
pour  y faire  l’enterremét  des  morts, 
&que  lors  de  leur  décès, l’vn  de  ceux 
de  la  maifon  ou  famille,  l’ira  denon-  j 
cer  au  Cheualier  du  Guet, lequel  ma 
derale  fofloyeurde  la  Paroifle,  & 
luy  commandera  qu’auec  tel  nom-  ; 
bre  de  Sergens  du  guet  qu’il  trouue-  ; 
rabonde  luy  bailler  pour  l’accom-f 
paigner  & garder  qu’il  ne  fe  face  au- 
cun fcadalle , il  aille  enleuer  le  corps 

denuiâ:&  le  porter  audit  lieu  à ce 
deftiné,  làns  conuoy  plus  grand  que 
de  dix  perfonnes:  & es  autres  villes 
où  ny  aura  Cheualier  du  guet, y fera 
commis  quelque  miniftre  de  Iuftice 
par  les  luges  des  lieux, 

14 

N E pourront  ceux  de  ladite  re- 
ligion faire  aucuns  mariages  en  de- 
gré de  Côlanguinité  ou  affinité  pro- 
hibé par  les  loix  receuè's  en  ce  Roy- 
aume. 

*î 

N e fera  faite  différence  ny  diftin- 
éfion  pour  raifon  de  religion  à rece- 
uoir  tant  és  vniuerfitez,efcolles,ho- 
fpitaux,  maladeries  que  aumofnes 
publicques  les  efcolliers  malades  Sç 
pauures. 

\G 

Et  afin  qu’il  ne  foit  doubté  de  la 

droide  intentio  de  noflre-ditc  Tan 
te  la  Royne  de  Nauarre  de  nofdits 
freres  & Coufin  princes  de  Nauarre 
& de  Codé,  pere  ôc  fils,  Auôs  dit  & 
déclaré, difons  & declarôs  que  nous! 
les  tenons  & reputons  noz  bons  pa-jjj 
rens,fidelles  fubiets  & feruiteurs. 
i7 

Comme  aufli  tous  les  Seigneurs, 
Cheualiers, Gentils-homes, officiers! 
& autres  habitas  des  villes,  commu- 
naultez.  Bourgades  & autres  lieux  j 
de  noftredit  Royaume  & païs  de  no 
lire  obeïflance,  qui  les  ont  fuyuiz  & 
fecouruz  en,  quelque  part  que  ce 
(bit  , pour  noz  bons  loyaulx  fubiets 
& feruiteurs. 

? . 18 

E T pareillement  le  Duc  des  deux! 
Ponts, & fes  enfans , Prince  d’Oren- 
ges, Comte  Ludouic  & fes  freres, Le 

Comte 

Cômte  Vvolrat  de  Mansfeld,  & au- 
tres Seigneurs  eftrangers  qui  les  ont 
aydez&  fecouruz,pour  noz  bons 
voifins  parens  & amis. 

1 9 

Et  demoureront  tantnoftredite 
Tante  quenofditsfrere&coufinSei- 
gneurs,  Gentils-hommes , officiers, 
corps  des  villes  & communautez  & 
autres  qui  leur  ontaydés  &fecou- 
rus, leurs  hoirs  & fuccefleurs,  quites 
&de(chargez, comme  par  ces  prelèn 
tes  nous  les  quitons  &aefchargeons 
de  tous  deniers  qui  ont  cité  par  eux 
ou  leurs  ordonnance  prins  ôc  leuez, 
tant  de  noz  receptes  & finances  à 
quelque  fortune  qu’ils  Ce  puiffient 
monter, que  des  villes, communaul- 
> tez  ou  particuliers,des  retes,reuenus 
&argenterie  vente  de  biens  meubles 
tant  Ecclcfiaftiques  que  autres,  bois 

de  haute  fuftaye,foit  de  nous  ou  au- 
tres amédes,  buttins,  ranflons,ou  au 
tre  nature  de  deniers  par  eux  prins 
tant  pour  l’occafion  de  la  prefente 
que  précédante  guerres , làns  que 
eux  ny  ceux  qui  ont  efté  par  eux  cô- 
mis  à laleuée  defdits  deniers  ou  qui 
les  ont  baillez  6c  fournizen  puiffent 
eftre  aucunement  recherchez  pour 
le  prêtent  ny  à l’aduenir,6cen  demou 
reront  quites  tant  eux  que  lefdits  co 
mis , de  tout  ledit  manyment  6c  ad- 
miniftration,en  rapportât  pour  tou- 
te defcharge,  acquit  de  noftredite 
Tante,  où  denofdits  frere  ôc  coufin, 
6c  de  ceux  qui  par  eux  auront  efté 
commis  à l’audience  ôc  clofture  d’i- 
ceux.Demoureront  aufli  quites  ôc 
defchargez  de  tous  aétes  d’hoftillité  ! 
leuée  ôc  conduite  de  gens  de  guerre, 
fabrication  de  monnoye  , fonte  ôc 

prife  d’artillerieôc  munitions  tant  en 
noz  magazins  que  des  particuliers , 
confection  depouldres&falpeftres, 
prinfes,  fortifications  , demantelle- 
mens&demcrllitions  de  villes, entre- 
prinfes  fur  icelles,  bruflemens  & de- 
mollitions  de  temples  & maifons,e- 
ftabliifement  de  iuftice,iugemens  & 
execution  d’iceux  voiages,intelligé- 
ces  traiétées,  negotiatiôs  & cotraéts 
faits  auec  tous  Princes  & commu- 
naultez  eftrangeres,introduétio  def- 
dits  eftrangers  es  villes  & autres  en- 
droits de  noftre  Royaume. Et  gene- 
rallement  tout  ce  que  à efté  fait, géré 
& negotié  durant  & depuis  les  pre- 
fèns,  premiers  & féconds  troubles 
encores  qu’il  d’euft  eftre  particuliè- 
rement exprimé  & fpecifié. 
zo 

A v s s i lefdits  de  la  religion  pre- 

C ii 


les  troubles 

ofter  toute 

tendue  reformée  fe  départiront 
débiteront  de  toutes  aflociatic 


& 

aflociations 
qu’ils  ont  dedans  & dehors  ce  Roy- 
aume, & ne  feront  dorefnauant  au- 
cunes leu  ées  de  denier®  fans  noftre 
permiffion  enrollemens  d’hommes, 
congrégations  ny  affemblées, autres 
que  delfus  &fans  armes, ce  que  nous 
leur  prohibons  & deffendôs  fur  pei* 
ne  d’eftre  punis  rigoréufement,&  co 
me  contempteurs  & infra&eurs  de 

rdonnances. 

Prou  in- 

ces  demoureront  & iouïrôt  de  mef- 
mes  priuileges,  immunitez,Iibertez, 
franchilèsjiurildidions,  & fieges  de 
’"n — — auparauât 


plaintes  à 

l’aduenir,  auons  déclaré  & declarôs 
ceux  de  ladite  religion  cappables  de 
tenir  & exercer  tous  eftats,  dignitez 
&chargespublicques,Royallcs,Sei- 
gneurialles  & des  villes  de  ce  Roy- 
aume: Et  eftre  indifféremment  ad- 
mis & receuz  en  tous  confeils,  deli- 
berations,affemblées,  eftats  & fun- 
étions  qui  dépendent  des  chofes  fuf- 
dite , fans  en  eftre  en  forte  quelcon- 
que reiettés  ne  empefchés  d’en  iouïr 
incontinent  apres  la  publication  de 
ce  prefent  ediét. 


2-3 

Qv  e ne  pourront  Iefdi&s  de  la 
Religion  prétendue  reformée,  eftre 
cy  apres  furchargez,ny  foulez  d’au- 
cunes charges  ordinaires  ny  extra- 
ordinaires plus  que  lesCathohques, 
& félon  la  proportion  de  leurs  bies 
& facultez . Et  neantmoins  attendu 

C iij 

les  grandes  charges  que  peuuent 
apporter  ceux  de  ladite  Religion, ils 
feront  defchargezde  toutes  autres 
que  les  villes  impoieront  pour  les 
delpéces  paflees  : mais  contribuerot 
à celles  que  nous  impolèrôs:  Pareil- 
lement à celles  des  villes  à l’aduenir, 
comme  les  Catholiques. 

2-4 

Seront  tous  prifonniers  qui 
font  detenuz  foit  par  autorité  de  iu- 
ftice  ou  autrement, mefmes  es  galle- 
res, à l’occafiô des prefèns  troubles, 
eflargis  ôc  mis  en  liberté  d’vn  cofté 
& d’autre  (ans  payer  aucune  raçon  : 
N’entendant  toutesfois  que  les  ran- 
çons qui  ont  eftéja  payées  puiiTent 
eftre  répétées  fur  ceulx  qui  les  au- 
ront receuës. 

2-5 

*E  t quant  aux  differëts  qui  pour- 

roiétinterueniràcaulè  defdites  vé- 
ditiôs  des  terres , ou  autres  immeu- 
bles,obligatios  ou  ypothecques  fai- 
tes à l’occafiô  defdites  rançons:  Co 
me  aufli  pour  toutes  autres  diiputes 
defpendant  du  fàitSt  des  armes,  qui 
pourroient  furuenir , fe  retirerôt  les 
parties  par  deuers  noftredittrefcher 
& trefamé  frere  le  Duc  d’Anjou , 
pour  appeller  les  mareichaulx  de 
France,  en  eftre  par  luy  décidé  & 
déterminé. 
z6 

N o y s ordonnons,  voulons  & 
nous  plaift  que  tous  ceux  de  ladite 
religion  tant  en  general  que  parti- 
culier, retournent  & foienr  confer- 
uez , maintenuz  & gardez  foub  no- 
lire  protection  & autorité , en  tous 
& chacuns  leurs  biens, droiéts  &a- 
6tions,h5neurs,eftats,charges,  pen- 

fions  &dignitez  de  quelque  quali- 
té qu’ils  foiét,{àufles  Baillifs  & Se- 
nechaulxderobbe  longue  & leurs 
Lieutenans  generaulx  : au  lieu  défi 
quels  a efté  par  nous  pourueu  en  fil- 
tre d’ofïice  durant  la  prefente  guer- 
re : aufquels  fera  baillé  affignation 

f)our  les  rembourfer  de  la  iufte  val- 
eur de  leurfdites  offices  fur  les  plus 
clairs  deniers  de  noz  finances  , fi 
mieulx  ils  n’ayment  eftre  Confeil- 
lers  en  noz  Courts  de  Parlemens,de 
leurs  reffiorts  ou  grand  Confeil  à no 
ftre  choix.  Auquel  cas  ne  iêrôt  rem- 
bourièzquede  la  plus  valleur  défi 
dites  offices  fi  elle  y efchet,  comme 
auffi  payeront  le  parenfu s fi  leurs  of 
fices  font  de  moindre  valleur. 

2-7 

Le  s meubles  qui  fè  trouueront 
en  nature  ôc  qui  n’auront  eftéprins 

par 

par  voyc  d’hoftillité , feront  renduz 
à ceux  à qui  ils  appartiennent, en  rê- 
dant  toutesfois  aux  achepteurs  le 
pris  de  ceux  qui  auront  efté  venduz 
par  autorité  de  iuftice  ou  par  autre 
commifïion  ou  madement  publicq’ 
tant  des  Catholiques  que  de  ceux 
de  ladite  religion.Et  pour  lexecutio 
de  ce  que  defliis,  feront  cotraints  les 
debtempeurs  defdits  biens  meubles 
fubiets  à reftitution  incontinant  & 
fans  delay,nonobftant  toutes  oppo- 
sions ou  exceptions  les  rendre  & 
reftituer  aux  proprietaires  pour  le 
pris  qu’ils  en  auront  payé. 

z8 

Et  pour  le  regard  des  fruiétsdes 
immeubles  vn  chacun  rentrera  en  fa 
maifon  & iouyra  reciprocquement 
des  fruiéts  de  la  cuillette  de  la  pre- 
fente  année.  Nonobftant  toutes  fai- 

D 


fies  Se  empefehements  faits  au  con- 
traire durant  les  troubles.  Comme 
aulïi  chacun  iouyra  des  arrerages 
des  rentes  qui  n auront  par  nous  e- 
fté-prifès  ou  par  noftre  commande- 
ment,permiuion  où  ordonnance  de 
nous  ou  de  noftre  iuftice. 


2-9 


A v s s I les  forces  Sc  garnifons 
qui  font  ou  ferôt  es  maifons,  places, 
villes  Se  chafteaux  appartenus  à nof- 
dits  fubie&s  de  quelque  religiop 
qu’ils  foient  vuyderont  incontinent 
apres  la  publicatiô  du  prefent  Edid-, 
pour  leur  en  laifler  la  libre  & entière 
iouïflances,côme  ils  l’auoient  aupar 
auant  en  eftre  defaifiz. 

30 

V ovilons  pareillement  que 
noz  chers  & bien  amez  coufins  le 
Prince  d’Orenge  & Comte  Ludouic 

deNaufeufon  frere, foient  efFe&uel 
Jement  remis  8c  réintégrez  en  tou- 
tes les  terres  Seigneuries  8c  Iurifdi- 
étions  qu’ils  ont  dâs  nofdits  Royau 
me  8c  païs  de  noftre  obeiflance,en- 
femble  de  la  principauté  d’Orenge, 
droiéts, titres,  papiers  8c  documens 
Sc  dependences  d’icelle,  p ri nfes  par 
noz  Lieutenants  generaux  8c  autres 
noz  miniftres  par  nous  à ce  commis 
ou  autrement, lefquelles  feront  au- 
dit Prince  d’Orege,8cComte  Ton  fre 
Te  remis  8c  rétablis  au  mefme  eftat 
qu’ils  y eftoient  auparauant  lefdits 
troubles:  iouyront  d’icelle  d’orelha- 
uant8c  fuiuant  les  prouvions,  arrêts 
8c  déclarations  accordées  par  feu  de 
treiloiiable  mémoire  noftre  tresho- 
noré  Seigneur  8c  pere  le  Roy  Hen- 
ry,que  Dieu  abfolue  8c  autres  noz 
predecefleurs  Pvoys  comme  ilsfai- 

D 11 

foient  au  parauant  les  troubles. 

3i 

Comme  en  lèmblabIe,nous  en- 
tendons que  tous  tiltres, papiers, en- 
fèignemens, 8c  documens  qui  ont  e- 
ftéprins,  foient  renduzôcreftituez 
d’vne  part  8c  d’autre, à ceux  à qui  ils 
appartiennent 

32- 

E T pour  en  eftaindre  8c  aflopir  au- 
tant que  faire  ce  pourra  la  mémoire 
de  tous  troubles  8c  diuifiôs  paflees  : 
Auons  déclaré  8c  déclarons  toutes 
fentences, iugements,arrefts, 8c  pro- 
cedures,(àifîes, vêtes  8c  decrets  faits 
8c  donnez  contre  lefdits  de  la  reli- 
gion prétendue  reformée, tant  viuâs 
que  morts , depuis  le  trelpas  de  no- 
lïre  treshonnoré  feigneur  8c  pere  le 
Roy  Henry,  àPoccafion  de  ladite 
religiô,  tumultes  8c  troubles  depuis 

aduenuz  : Enfemble  l’execution  d’i- 
ceux  iugemens  &c  decrets,  des  à pre- 
fent  caffez , reuocquez  & adnullez  : 
lefquels  à celle  caufe  nous  voulons 
ellre  rayez  & ollez  des  regillresde 
noz  Courts  tant  fouueraine  que  in- 
ferieures, comme  aulïi  toutes  mar- 
ques velliges  &monumens  defdites 
executions , liures  & adtes  diffama- 
toires cotre  leurs  perfonnes  mémoi- 
re & poflerité,  ordonnons  le  tout  e- 
llre  ofté  &c  effacé.  Et  les  places  et 
quelles  ont  eflé  faiéles  pour  celle  oc 
cafion, démolitions  ou  razemens,  ré 
dues  aux  proprietaires  d’icelles  pour 
en  vfer  & difpofer  à leur  voluntez. 

33 

E T pour  le  regard  des  procedeu- 
res  faites,  iugements  & arrefls  don- 
nez contre  lefdits  de  la  religion  en 
quelconques  autres  matières  que 

D iij 

defdites  religiô  & troubles,  enlem- 
bledes  prefcriptiôs  & (ailles  féoda- 
les efcheuës  pédant  les  prefens, der- 
niers & precedans  troubles, cômen- 
çans  l’an  cinq  cens  Ixvij.  feront  efti- 
mées  comme  non  faiétes,  données 
n’y  aduenues:&ne  pourront  les  par- 
ties fenayder  aucunement,  ains  fe- 
ront remis  en  l’eftat  qu’ils  eftoient 
au  parauant  iceux. 

34 

Ordonnons  aulli  que  ceux 
de  ladite  religion  demourerontaux 
Ioix  politiques  de  nolîre  Royaume: 
Affauoir  que  les  feftes  ferôt  gardées 
& ne  pourront  ceux  de  ladite  reli- 
gion befongner,  vendre  ny  ellaller 
lefdits  iours.Et  les  iours  maigres  def 
quels  l’vlàigedela  chair  eftdeffédue 
par  ladite  Eglife  catholicque  & Ro- 
maine,les  boucheries  ne  fouurirôt. 

35 

E T affin  que  la  Iuftice  foit  rendue 
8c  adminiftrée  à noz  fubiedls  fans 
fufpicion  d’aucune  hayne  ou  faneur, 
Nous  auons  ordonné  & ordonnés: 
voulons  & nous  plaiff, que  les  pro- 
cès ^différents  meuz  & à mouuoir 
entre  parties  eftans  de  contraire  reli 
gion  tant  en  demandant  qu’en  def- 
fendant  en  quelconque  matière  ci- 
uileou  criminelle  que  ce  foit, Soient 
trai&ées  en  première  inffâce  deuant 
JesBaillifs,Senefchaux&  autres  noz 
luges  ordinaires  fuiuant  noz  ordon 
nances , & où  il  efrherroit  appel  en 
aucune  de  nozCourts  de  Parleméts, 
pour  le  regard  de  celuy  de  Paris, qui 
efl  copofé  de  fept  chambres.da  Gra- 
de, la  Tournelle,  & cinq  des  enque- 
ftes , ceux  de  la  religion  prétendue 
reformée  pourront  fi  bon  leurfem 

ble  es  caufes  qu’ils  auront  en  chacu- 
ne defdits  chambres, requérir  que 
quatre, foit  Prefident  ouConfeillers 
fabftiennent  du  iugement  de  leurs 
proceZjlefquels  fans  aucune  expref- 
non  de  caufe  feront  tenuz  de  fen  ab 
ftenir  nonobftant  l’ordonnance,  par 
laquelle  les  Prefidens  & Confèillers 
ne  fèpeuuét  tenir  pour  recufez  (ans 
caufè.Et  outre  ce  contre  tous  autres 
Prefidens  & Confeillers  leur  feront 
refêruées  toutes  recuiatiôsde  droiéfc 
fuyuant  les  ordonnances. 

3<> 

03  a nt  aux  procez  qu’ils  au- 
ront au  Parlement  de  Thoulouze,fi 
les  parties  ne  fe  peuuent  accorder 
d’autre  Parlement,  feront  renuoyez 
par  deuers  les  maiftres  des  requelles 
de  noftre  hoftel  en  leur  auditoire  au 
Pallays  à Paris  : lefquels  iugeront 

leurs  procez  indifféremment  en  der 
nier  reflort&  fouueraineté,  com- 
me fils  eufTent  efté  iugez  en  nofdits 
Parlements. 

37 

E t pour  le  regard  de  ceux  de 
Rouen, Dijon,  Prouence,  Bretaigne 
& Grenoble, pourront  requérir  que 
fix  Présidents  ou  Confeillers  fab- 
fticnnent  du  iugement  de  leurs  pro- 
cez, à raifbn  de  trois  pour  chacu- 
ne chambre.  Et  en  celuy  de  Bor- 
deaux , à raifbn  de  quatre  en  chacu- 
ne chambre . 

38 

Les  Catholiques  pourront aufïi 
requérir  fî  bô  leur  Semble , que  tous 
ceux  defdites  Courts  qui  ont  efté 
defchargez  de  leurs  eftats  pourrai- 
fon  de  la  religion  par  lefdits  Par- 
lements , fabftiennent  du  iugement 

E 

de  leur  procez:aufli  fans  aucune  ex- 
preffionde  caufe,  8c  feront  tenuz 
iceux  de  fen  abftenir . Pareillement 
leur  feront  referuées  contre  to9  au- 
tres Prefides  &Côfeillers, toutes  les 
recufations  ordinaires,  8c  de  droiét 
accordées  parles  ordonnances. 

3? 

Et  parce  que plufieurs  particu- 
liers ont  receu  & fouffers  tantd’in- 
iures  8c  dommage  en  leurs  biens  & 
perlonnes,que  difficilemet  ils  pour- 
ront en  perdre  fi  toft  la  mémoire, 
comme  il  feroit  bien  requis  pour 
l’execution  de  noftre  intention,  vou 
lans  euiter  tous  inconuenies,&don- 
ner  moyé  à ceux  qui  pourroiét  eftrc 
en  quelque  crainte  retournans  en 
leurs  maifbns,  d’eftre  priuez  de  re- 
pos attendant  que  les  rancunes  8c 
innimitiez  foient  adoulcyes,  Nous 

auons  baillé  en  garde  à ceux  de  la- 
dite religion, les  villes  de  la  Rochel- 
le,Mont-auban,Congnac,&  laCha- 
rité , efqu elles  ceux  d’entre  eux  qui 
nevoudrôtfitoftfen  aller  en  leurf- 
dites  maifons,fe pourront  retirer  ôc 
habituer.  Et  pour  la  ièureté  d’icelles 
nolHits  Freres  ôc  Cou(in,les  Princes 
deNauarre  ôc  de  Condé  ôcvingt  Ge 
tils-hommes  de  ladite  religion  qui 
feront  par  nous  nommez, iureront 
ôc  promettront  vn  feul  ôc  pour  le 
tout  pour  eux  ôc  ceux  de  leurfdite 
religion  de  nous  garder  lefdites  vil- 
les,ôc  au  bout  ôc  terme  de  deux  ans 
les  remettre  es  mains  de  celuy  qu’il 
nous  plaira  députer  en  tel  eftat  quel 
lesfont,fans  y riens  innouer  n’y  alté- 
rer ôc  fins  aucü  retardemét  ou  diffi- 
culté pour  caufe  ou  occafion  quelle 
quelle  foit,aubout  duql  terme  l’exer 

cice  de  ladite  religion  y fera  conti- 
nué comme  lors  qu’ils  les  auront  te- 
nues, neantmoins  voulons  & nous 
plaift  qu'en  icelles  tous  ecclefiaftic- 
ques  puiflent  librement  rentrer  & 
faire  le  fèruice  diuin  en  toute  liber- 
té,& iouïrde  leurs  biens,enfemble 
tous  les  habitans  Catholiques  d’icel 
les  villes:  lefquels  ecclefiaftiques  & 
autres  habitas, nofdits  frere  & Cou- 
fin  & autres  Seigneurs  prendront  en 
leur  protedion  & fàuuegarde , à ce 
qu’il  ne  foient  empefchez  a faire  le- 
dit feruice  diuin,  molleftez  ne  tra- 
uaillez  en  leurs  perfbnnes  & en  la 
iouiflance  de  leurs  biens  : mais  au 
contraire  remis  & réintégrez  en  la 
plaine  poflèflïon  d’iceux:  Voulans 
en  outre  que  efdites  quatre  villes 
noz  luges  y foient  reftablis  & l’ex- 
ercice de  la  iuftice  remis , comme 

il  fôuloit  eftre  au  parauant  les  trou- 
bles. 

40 

V o V L o N s femblablement  que 
incontinent  apres  la  publication  de 
cedit  prefent  Edit,faite  es  deux  caps, 
les  armes  foient  par  tout  generalle- 
ment  pofées,lefquelles  demourerÔt 
feulement  entre  noz  mains  & de  no 
ftre  trefcher,&  trefàmé  frere  le  Duc 
d’Anjou. 

41 

L e libre  commerce  & pafïàge  fe- 
ra remis  par  toutes  les  villes, bourgs 
& bourgades,  ponts  & pafïagesde 
noftredit  Royaume  en  l’eftat  qu’ils 
eftoient  auparauant  les  premiers  & 
derniers  troubles. 

Et  pour euiter les  viollences& 
contrauentions  qui  fe  pourroient 

E iij 


commettre  en  plufieurs  de  noz  vil- 
les,ceux  qui  feront  par  nous  ordon- 
nez pour  l’execution  du  prefentE- 
did,  les  vns  en  l’abfence  des  autres , 
feront  iurer  aux  principaux  habitas 
defHites  Villes  des  deux  religions 
qu’ils  choifiront,l’entretenement  & 
obferuatiô  de  noftredit  Edid , met- 
tront les  vns  en  la  gardes  des  autres , 
les  chargeront  refpediuemét  ôc  par 
ade  publiq’  de  refpondre  ciuilemét 
des  contrauétions  qui  feront  faides 
audit  Edid  dans  ladite  ville , par  les 
habitans  d’icelle  refpediuement,ou 
bien  reprefenter  & mettre  es  mains 
de  la  iuftice  lefdits  contreuenans. 

43 

Et  à fin  que  tant  noz  Iufticiers  & 
Officiers  que  tous  autres  noz  fub- 
iets,  foient  clairement  & auec  toute 
certitude,  aduertizde  noz  vouloir 

& intention.  Etpourofter  toutes 
doubtes,ambiguitez  & cauillations 
qui  pourroiet  eftre  faides  au  moyé 
des  precedens  Edids  : Nous  auons 
déclaré  ôc  déclarons  tous  autres  E- 
dids,  lettres,  déclarations, modifica- 
tions,reftrindions  6c  interpretatiôs, 
arrefts  & regiftres , tantfecrets  que 
autres  deliberations  cy  deuant  fài- 
des  en  noz  Courts  de  Parlemens,& 
autres  qui  parcy  apres  pourroient 
eftre  faides  au  preiudice  de  noftre 
prefent  Edid,  concernant  le  faid  de 
la  religion  ôc  des  troubles  aduenuz, 
en  ceftuy  noftre  Royaume , eftre  de 
nuleffed  & valleur  : Aufquels  & 
aux  dérogatoires  y contenue:auons 
par  iceluy  noftredit  Edid, dérogé  ôc 
dérogeons,  & des  à prefent  comme 
pour  lors  les  caftons, reuocquons  ôc 
adnullons, déclarant  par  exprès  que 


nous  voulons  que  ceftuynoftredit 
Edi&  foitfèur,  ferme  & inuiolable 
gardé, & obferué  tât  par  nofdits  Iu- 
ïiiciers  & Officiers  que  fubiets,  fans 
farrefter  n’y  auoir  aucun  efgard  a 
tout  ce  qui  pourrait  eftre  contraire 
& derogeans  àicelluy. 

44 

E T pour  plus  grande  affeurance 
de  l’entretenement  & obferuation 
que  nous  defirons  d ’icelluy:  Voulôs, 
ordonnons  & nous  plaift  que  tous 
gouuerneurs  de  prouinces,  noz  lieu 
tenas  generaux,  baillifs,fenefchaux 
& autres  iuges  ordinaires  des  villes 
de  ceftuy  noftre  Royaume,  inconti- 
nent apres  la  réception  d’icelluy  no- 
flredit  Ediéf,iureront  de  legarderôc 
obfèruer  faire  garder  obferuer&  en- 
tretenir chacun  en  leur  deftroit,  co- 
rne auffi  feront  les  Mayrcs , Efche- 

uins,CappitouIz , & autres  officiers 
annuels  ou  temporels,  tant  les  pre- 
fens  apres  la  réception  dudiét  Ediéî:, 
que  leurs  fucceffeurs  , au  ferment 
qu’ils  ont  accouftumé  faire  à l’etrée 
de  leurfdites  charges  & offices,  def- 
quels  ferméts  feront  expediez  aéïes 
publiq  à to9  ceux  qui  les  requerrôt. 

45 

Mandons  auffi  à noz  amez  & 
féaux  les  gens  de  noz  Courts  de  Par 
lement, qu’incontinent  apres  le  pre- 
fent  Ediét  receu,ils  ayét, toutes  cho- 
ies ceffantes,  & fur  peine  de  nullité 
des  aétes  qu’ils  feroient  autrement 
faire  pareil  ferment, ôdceluy  noftre- 
dit  Ediét, faire  publier  & enregiftrer 
en  nofdites  Courts  felô  fa  forme  & 
teneur  purement  & fimplemêt  fans 
vfer  d’aucunes  modificatiôs,reflrin- 
étions,  déclarations  ou  regiftre  fè* 

cret  n’y  attendre  autre  iuffion  ne  ma 
dement  de  nous,  Et  à noz  Procu- 
reurs Generaux  en  requerir&  pour- 
fùiure  incontinent  & fans  delay  la- 
dite publication  : laquelle  nous  vou 
lonseftre  faite  aux  deux  Camps  8c 
armées  dedans  fix  iours  apres  ladite 
publication  faite  en  noftre  Court  de 
Parlemet  àParis,poür  renuoyer  auf- 
fi  toft  les  eftrangers,  Enioignant  pa- 
reillement à noz  Lieutenans  gene- 
raux,& gouuerneurs  d’iceluy  noftre 
dit  Edid,  faire  aufli  incontinent  pu- 
blier tant  par  eux  que  les  baillifz  8c 
S enechau  x,May  res,Efcheuins,Capi 
touls,&  autres  luges  ordinaires  des 
villes  de  leurdit  gouuernement,  Et 
par  toutoù  il  appartiendra  enfem- 
ble  iceluy  garder  & obferuer,  8c  en- 
tretenir chacun  en  fon  endroit  pour 
au  pluftoft  faire  cefier  toutes  voyes 

d’hoftillité,&  empefcher  que  toutes 
importions  faites  ou  à faire  àl’occa 
fîon  defdits  troubles, fbient  leuées  a- 
pres  la  publication  de  noftre  prefènt 
Edidf.Ce  que  deflors  de  ladite  publi 
cation , nous  déclarons  eftre  fubiets 
à punition  8c  réparation, Sçauoir  eft 
cotre  ceux  qui  vferôt  d’armes  forces 
8c  viollëces  en  la  contrauention  8c 
infraction  de  ceftuy  noftre  prefent 
EdiCfempefchans  le  fait,  execution 
où  iouïflance  d’iceluy  de  peine  de 
mort  fans  efpoir  de  grâce  n’y  remit 
flon.  Et  quant  aux  autres  contrauen 
tions , qui  ne  feront  faites  par  voyes 
d’armes, force  Ôcviollence, feront  pu 
niz  par  autres  peinescorporelles,bâ- 
niiïements, amendes  honnorables  8c 
autres  pécuniaires  félon  la  grauitéôc 
exigence  des  cas  à l’arbitre 8c  modé- 
rations des  luges  à qui  nous  en  auôs 

attribué  la  cognoiffiance,  chargeant 
éftceft  endroid  leurs  honneurs  8c 
confcience  d’y  procéder  auec  la  iufti 
ce  & egallité  qu’il  appartient  fans  ac 
ceptionou  différence  de  perfonnes 
n’y  de  religion. 

A6 

S i donnons  en  mandement 
a nofdites  gés  tenas  nofdites  Courts 
de  Parlemens,Chabre  de  noz  Com- 
ptes,Courts  de  noz'  Aydes,  Baillifs, 
Senefchaulx,  Preuofts  & autres  nos 
lufticiers  & Officiers  qu'il  apparat 
dra  ou  à leurs  Lieutenâs,  que  ceftuy 
noftre  prefent  Edid,&  ordonnance 
ils  Facentlire,  publier  & enregiftrer 
en  leurs  Courts  & Iurifdidions , Et 
iceluy  entretenir, garder  & obferuer 
inuiolablemét  de  poind  en  poind , 
& du  côtenu  iouïr  Sivfer  plainemét 
& paifiblement  tous  ceux  qu’il  ap- 

partiendra,ceiïans  &failans  cefler 
tous  troubles  & empefchemens  au 
contraire,  car  tel  eft  noftre  plaifir. 
En  tefmoing  de  quoy  nous  auons 
fi gné  ces  prefentes  de  noftre  propre 
main,  & à icelles , à fin  que  ce  foit 
chofe  ferme  & ftable  à toufiours, 
faid  me'ttre  & appolèr  noftre  féei. 

DONNE  à fiiind  Germain 
en  Laye  ou  moys  d’Aouft  l’an  de 
grâce,  i j 7 o . & de  noftre  régné  le 
dixiefme 

Signe'  CHARLES. 

Et  au  defloubs  par  le  Roy  eftant 
en  fon  Confeil, 


Signé  Denevfville, 


Et  à codé  vi(à&  fèéllées  du  grand 
feel  en  cire  verd  en  las  de  foye  rou- 
ge & verd. 

Leuës  publiées  & enregijlrées  , ouy 
O*  ce  requérant  le  Procureur  general  du 
Roy  a Paris  en  Parlemet/vn^iejme  tour 
d'AouJIJ'an  mil  cinq  ces  Jôixante  &•  dix. 

Signé  Dv  TILLE  T. 

EXTRAICT  DV 
Priuilcge. 

Le  Royo*  fa  Court  de  Parlement  ont  permis 
permettent  k te  an  D allier  Libraire, en  cefie  ville  de  Pa> 
rit r imprimer } vedre  & débiter  l’Edift fatt par  le  Roy 
fur  la  pacification  des  troubles  de  ce  Royaume,  publié 
en  la  Court  de  Parlementa  Paris vriXiefme  iour 
d'^oufi.  Et  defend  ledit  figneur  a tous  Libraires  Im- 
primeurs cr  autres, de  ce  Royaume  d'imprimer  ou  fai- 
re imprimer,  vendre  débiter  ledit  Edittyjans  le 
congé  o*  contentement  dudift  D allier  y fur  peine  de 
confifcation  de  tout  ce  qui  fera  trouué auoir  eflé impri- 
me' cr  vendu  d'autre  que  de  ceux  que  ledit  D allier 
aura  imprimé  ou  f ai  ft  imprimer  }£r?  d'amende  arbi- 
traire sainf  que  plus  aplain  efl  contenu  en  ces  lettres 
de  priuilege y Données  a Jainft  Germain  en  Laye,l'vn- 
Ifefme  iour  £ \Aoufiynil  cinq  cens  fixante  çr  dix , 

Signé  D E NE  V F VI LLE, 


